Gruvonds in vlak graf by Kleinfontein gemaak | Maroela Media
Kapt. Marissa van der Merwe, polisiewoordvoerder van die Boschkop-polisiestasie, het Vrydag aan Maroela Media gesê nuwe inwoners van 'n Wendyhuis in die woonwapark-gebied [waar mindergegoede mense woon] het die polisie ontbied weens 'n slegte reuk wat hulle opgemerk het.
"Die polisie se honde-eenheid is na die toneel ontbied en het op 'n vlak graf, 'n paar meter van die Wendyhuis, afgekom," het Van der Merwe gesê. "Die liggaam van 'n baba, vermoedelik 30 weke oud, is in die graf aangetref."
Maroela Media het van 'n bron wat op die toneel was, verneem die baba se liggaam was vol maaiers.
Van der Merwe het gesê die baba se ma, in haar 30's, is kort daarna in hegtenis geneem. "Die ma en 'n vriend het voorheen in die huis gewoon. Sy beweer sy het 'n miskraam gehad. Sy is in hegtenis geneem op aanklag van die verberging van geboorte."
Die vrou sal na verwagting Maandag in die hof verskyn. Die vriend word tans in 'n hospitaal behandel ná 'n beweerde onlangse operasie. Hy is onder polisiebewaking omdat hy glo bewus was van die voorval.
Sjoe ek kan my nie so iets indink nie! Watter regdenkende mens sal so iets wreeds doen? Aggenee eerlik ons samelewing is siek! Deur en deur!!!
Nou beswadder hulle Kleinfontein se mense met hulle dade, sies.
Wonder nou – was die baba 30 weke oud of was die vrou 30 weke swanger toe sy geboorte geskenk het?
Mense kan wreed wees, met skinder ens . Wie is ons om te oordeel? Watter mense maak seker van feite , waarheid voor hul , die monde spoel oor ander. Bly hul daar weet hul regtig , ons is beskaafde mense wat hier bly, hier en daar vrot appels soos in enige sak daar buite ! Wat gedoen is praat ek nie goed nie verstaan my baie mooi! Vrouensmense van skinder onder julle en stories opmaak stertjies las , pleinweg lieg grief my tot in my kleintoontjie . Hoop jul lees wat die klag teen haar is wat Kapt van… Lees meer »
Joe, nou is ek heel deurmekaar. Antjie vra dat ons die "ouer antie" uitlos wat toe nie lieg nie. Ek kry nie so iets nie. Hoekom is die Polisie ontbied oor 'n slegte reuk? Daar kon mos iets gevrek het of iemand 'n troeteldier begrawe het. Dan is dit ook nie duidelik of dit 'n vroeggebore baba was nie of 'n ouer baba nie. Seker 'n fetus; die ma word dan aangekla van verberging van geboorte. Ai foeitog, miskien het die arme ma nie van beter geweet nie, en dis 'n nare ondervinding om 'n baba te verloor. Dis werklik… Lees meer »